**Dôvodová správa**

Žiadosť nájomcu nebytového priestoru v správe MČ Košice – Sídlisko KVP o zníženie alebo odpustenie nájomného z dôvodu druhej vlny pandémie, na zmiernenie ekonomických následkov v dôsledku mimoriadnych opatrení v súvislosti so šírením nebezpečnej nákazlivej choroby COVID-19**.**

Úrad verejného zdravotníctva Slovenskej republiky podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov z dôvodu druhej vlny pandémie ochorenia COVID-19 a ohrození verejného zdravia v súvislosti so šírením nebezpečnej nákazlivej choroby nariadil s účinnosťou od 15.10.2020 uzavrieť všetky prevádzky poskytujúce služby, v ktorých sa uskutočňujú hromadné podujatia športovej, kultúrnej a inej spoločenskej povahy. V nadväznosti na opatrenia štátu na zamedzenie šírenia choroby COVID-19 a z toho vyplývajúcich obmedzení,  
t .j. pozastavenie činnosti niektorých prevádzok, bola doručená od nájomcu na MČ Košice- Sídlisko KVP žiadosť o poskytnutie zľavy a odpustenie nájomného za nebytový priestor:

**ToMis s.r.o.**, IČO: 51 654 253, Jasuschova 2, 040 23 - prenajaté priestory v nebytovej budove na adrese Trieda KVP 1, budova Miestneho úradu Košice- Sídlisko KVP na základe zmluvy č. 20/2018/SM o nájme nebytových priestorov zo dňa 30.05.2018.

**Mesačná výška nájomného**: 282,99 Eur.

**Obdobie uzavretia prevádzky :**

19.12.2020 do 31.03.2021 ( 103 dní)

Celkom: počet dní : 103 dní

**Zľava vo výške 50 % nájomného: 485,78 €**

**Dotácia poskytnutá Ministerstvom hospodárstva SR: 485,78 €**

**Celková výška poskytnutej zľavy nájomcom : 485,80 €**

MČ Košice- Sídlisko KVP samostatne hospodári s majetkom, ktorý má zverený do správy v súlade so zákonom SNR č.138/1991 Zb. o majetku obcí v znení neskorších predpisov (ďalej len „Zákon“), v súlade so Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP. V súlade s uvedenými uzatvára mestská časť nájomné zmluvy na prenájom nehnuteľného majetku.

Ministerstvo hospodárstva SR na základe zák. č. 155/2020 Z.z. vyhlásilo novú možnosť podávania žiadostí o dotáciu na nájomné za obdobie 2. vlny sťaženého užívania nebytových priestorov, ktorých užívanie na dohodnutý účel bolo v súvislosti so zamedzením šírenia nebezpečnej nákazlivej choroby COVID-19 obmedzené v dôsledku opatrení prijatých zo strany štátu . Špecifické prevádzky (hromadné podujatia športovej, kultúrnej a inej spoločenskej povahy) môžu podávať žiadosti za obdobie od 15.10.2020 do 31.12.2020. Lehota na predkladanie žiadostí sa predĺžila na obdobie od 16.12.2020 do 30.06.2021. Ministerstvo hospodárstva SR začiatok a koniec sťaženého užívania upraví podľa aktuálnej situácie prijatých opatrení. Dotácia sa uhrádza za spätné obdobie.

Postup pri podávaní žiadostí o dotáciu je zhodný s postupom za obdobie prvej vlny pandémie.

Podľa § 13c ods. 6 Zákona č. 155/2020 Z. z. **dotáciu na nájomné možno poskytnúť nájomcovi** **vo výške, v akej bola poskytnutá zľava nájomného** na základe dohody medzi prenajímateľom a nájomcom, **najviac však vo výške 50% nájomného za obdobie sťaženého užívania.**

Vzhľadom na vyššie uvedené a v nadväznosti na uznesenie Miestneho zastupiteľstva Mestskej časti Košice – Sídlisko KVP č. 179 písm. a) zo dňa 16.07.2020, ktorým miestne zastupiteľstvo schválilo kompenzačné opatrenia pre nájomcov nebytových priestorov, ktorí o to prejavili záujem, predkladáme **návrh na zníženie nájomného za obdobie sťaženého užívania nebytového priestoru z dôvodu hodného osobitného zreteľa o  50% s podmienkou schválenia dotácie na nájomné poskytovanou Ministerstvom hospodárstva SR**. Zníženie nájomného navrhujeme posúdiť ako prípad hodný osobitného zreteľa podľa § 9a ods. 9 písm. c) zákona SNR č. 138/1991 Zb. o majetku obcí v znení neskorších predpisov z dôvodu, že v dôsledku opatrení Úradu verejného zdravotníctva SR prijatých na zamedzenie šírenia nebezpečnej nákazlivej choroby COVID-19 bolo užívanie prenajatého nebytového priestoru nájomcovi sťažené, keďže došlo k pozastaveniu resp. obmedzeniu činnosti prevádzky nájomcu, a to bez jeho vlastného zavinenia.

Na základe uznesenia o schválení zníženia nájomného bude spracovaný dodatok k nájomnej zmluve s nájomcom a zároveň bude podaná žiadosť o dotáciu na nájomné poskytovanú Ministerstvom hospodárstva SR.

Spracovali :

Ing. Iveta Urbanová

JUDr. Lenka Čechová Pisarčíková