**Dôvodová správa**

**Aréna Sršňov**

**- urbanistická štúdia výhľadovej kompletizácie areálu v etapách - upravená**

Dňa 28.12.2020 spoločnosť FLM, s.r.o. Košice v zastúpení p. Mareka Mergleského predložila Mestskej časti Košice-Sídlisko KVP materiál s názvom „ARÉNA SRŠŇOV URBANISTICKÁ ŠTÚDIA VÝHĽADOVEJ KOMPLETIZÁCIE AREÁLU V ETAPÁCH“, ktorej autorom je Ing. arch. M. Koniar.

Zámerom tejto štúdie je rozšírenie existujúceho areálu krytej ľadovej plochy „Aréna Sršňov“ aj s priľahlými objektami a pozemkami v šiestich navrhovaných etapách, ktoré sú podrobne rozpísané v priloženej textovej a výkresovej časti štúdie. Táto štúdia má slúžiť ako podklad pre rokovanie investora s mestom Košice o podmienkach prenájmu pozemkov, ku ktorým nemá investor v súčasnej dobe právny vzťah a ktoré sú predpokladom na realizáciu jednotlivých etáp.

K predloženej štúdii sa vyjadrilo aj oddelenie útvaru hlavného architekta Magistrátu mesta Košice a komisia VDaŽP, ktorej pripomienky sa týkali hlavne požiadavky na výstavbu podzemného parkoviska pod novou halou, vyriešenia prístupu k navrhovanému parkovisku a k novej hale z Triedy KVP, doriešenia súčasného problému s využívaním komunikácie medzi garážami a náhradnej výsadby za záber zelene, ktorý vznikne vybudovaním nového parkoviska.

Na základe vznesených pripomienok autor upravil urbanistickú štúdiu a dňa 24.03.2021 túto predložil na opätovné posúdenie. Po preštudovaní predloženého materiálu konštatujeme, že autor zapracoval všetky zásadné pripomienky.

V Košiciach, dňa 08.04.2021

Spracoval:

Ing. Jaromil Čop

vedúci oddelenia výstavby a majetku